title: KOMISIJAS ĪSTENOŠANAS REGULA (ES) …/.. ar ko Regulu (ES) Nr. 1301/2014 un Regulu (ES) Nr. 1302/2014 groza attiecībā uz noteikumiem par elektroenerģijas mēraparātu sistēmu un datu apkopošanas sistēmu

text:
               KOMISIJAS ĪSTENOŠANAS REGULA (ES) …/..

               (13.6.2018),

               ar ko Regulu (ES) Nr. 1301/2014 un Regulu (ES) Nr. 1302/2014 groza attiecībā uz noteikumiem par elektroenerģijas mēraparātu sistēmu un datu apkopošanas sistēmu

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā
                  1
                un jo īpaši tās 5. panta 11. punktu,

               tā kā:

               (1)Eiropas Parlamenta un Padomes Regulas (ES) 2016/796
                  2
                19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

               (2)Lēmuma (ES) 2017/1474
                  3
                3. panta 5. punkta c) apakšpunktā prasīts SITS pārskatīt, lai slēgtu atlikušos atklātos punktus.

               (3)Komisija 2017. gada 22. septembrī lūdza Aģentūru saskaņā ar Direktīvas (ES) 2016/797 5. panta 2. punktu sniegt ieteikumus nolūkā pārskatīt SITS, kas attiecas uz Savienības dzelzceļu sistēmas energoapgādes apakšsistēmu (“ENE SITS”), un SITS, kas attiecas uz Savienības dzelzceļu sistēmas ritošā sastāva apakšsistēmu “Lokomotīves un pasažieru ritošais sastāvs” (“LOC&PAS SITS”).

               (4)Regulas (ES) Nr. 1301/2014
                  4
                pielikums būtu jāgroza, lai slēgtu atklāto punktu, pievēršoties specifikācijai, kas attiecas uz elektroenerģijas mēraparātu sistēmas (“EMS”) un datu apkopošanas sistēmas saskarnes protokoliem, un uzlabotu teksta skaidrību.

               (5)Regulas (ES) Nr. 1302/2014
                  5
                pielikums, kas attiecas uz EMS, būtu jāgroza, lai nodrošinātu abu SITS saskaņotību.

               (6)Aģentūra 2017. gada 4. oktobrī sniedza ieteikumu par Regulas (ES) Nr. 1301/2014 grozījumiem.

               (7)Aģentūra 2017. gada 14. novembrī sniedza ieteikumu par Regulas (ES) Nr. 1302/2014 grozījumiem, kas cita starpā attiecas uz noteikumiem, kuri saistīti ar EMS.

               (8)Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

               1. pants

               Komisijas Regulu (ES) Nr. 1301/2014 groza šādi:

               (1)regulas 6. apsvēruma pēdējo teikumu svītro;

               (2)regulas 3. pantu svītro;

               (3)regulas 9. panta 4. punktu aizstāj ar šādu:

               “Papildus pielikuma 7.2.4. punktā noteiktās stacionārās enerģijas datu apkopošanas sistēmas (DCS) īstenošanai un neskarot Komisijas Regulas (ES) Nr. 1302/2014 pielikuma 4.2.8.2.8. punkta noteikumus, dalībvalstis nodrošina, ka līdz XX XXX [divi gadi pēc šīs regulas stāšanās spēkā] ir īstenota stacionāra norēķinu sistēma, kas spēj saņemt datus no DCS un pieņemt tos rēķinu sagatavošanas vajadzībām. Šī stacionārā norēķinu sistēma spēj veikt apkopotu enerģijas norēķinu datu (CEBD) apmaiņu ar citām norēķinu sistēmām, validēt CEBD un pareizi sadalīt datus par patēriņu attiecīgajām personām. Tas tiek veikts, ņemot vērā attiecīgos tiesību aktus par enerģijas tirgu.”;

               (4)Regulas (ES) Nr. 1301/2014 pielikumu groza saskaņā ar šīs īstenošanas regulas I pielikumu.

               2. pants

               Komisijas Regulu (ES) Nr. 1302/2014 groza šādi: Regulas (ES) Nr. 1302/2014 pielikumu groza saskaņā ar šīs īstenošanas regulas II pielikumu.

               3. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 13.6.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 138, 26.5.2016., 44. lpp.

                     (2)

                        Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1.–43. lpp.).

                     (3)

                        Komisijas 2017. gada 8. jūnija Deleģētais lēmums (ES) 2017/1474, kas Eiropas Parlamenta un Padomes Direktīvu (ES) 2016/797 papildina attiecībā uz īpašajiem mērķiem savstarpējas izmantojamības tehnisko specifikāciju izstrādāšanai, pieņemšanai un pārskatīšanai (OV L 210, 15.8.2017., 5.–15. lpp.).

                     (4)

                        Komisijas 2014. gada 18. novembra Regula (ES) Nr. 1301/2014 par savstarpējas izmantojamības tehnisko specifikāciju Savienības dzelzceļu sistēmas energoapgādes apakšsistēmai (OV L 356, 12.12.2014., 179. lpp.).

                     (5)

                        Komisijas 2014. gada 18. novembra Regula (ES) Nr. 1302/2014 par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas ritošā sastāva apakšsistēmu “Lokomotīves un pasažieru ritošais sastāvs” (OV L 356, 12.12.2014, 228. lpp.).

    ---documentbreak---

               PIELIKUMI

                  I pielikums

               Regulas (ES) Nr. 1301/2014 pielikumu groza šādi:

               (1)pielikuma 2.1. punkta 3. apakšpunktu aizstāj ar šādu:

               “Saskaņā ar Direktīvas 2008/57/EK II pielikuma 2.2. iedaļu elektroenerģijas patēriņa mērīšanas sistēmas stacionārās lauka iekārtas, kas šajā SITS apzīmētas ar nosaukumu “stacionāra enerģijas datu apkopošanas sistēma”, noteiktas šīs SITS 4.2.17. punktā.”;

               (2)pielikuma 4.2.5. punkta virsrakstu aizstāj ar šādu:

               “Strāva stāvēšanas laikā (tikai līdzstrāvas sistēmās)”;

               (3)pielikuma 4.2.13. punkta pirmo daļu aizstāj ar šādu:

               “Gaisvadu kontakttīklu projektē tā, lai tajā varētu ekspluatēt vismaz divus blakusesošus pantogrāfus. Projektētais attālums starp divu blakusesošu pantogrāfu kontaktslieču ass līnijām ir vienāds ar vai mazāks par 4.2.13. tabulas A, B vai C slejā noteiktajiem lielumiem.”;

               (4)pielikuma 4.2.13. punkta 4.2.13. tabulas pirmajā rindā sleju virsrakstos svītro vārdu “Minimālais”;

               (5)pielikuma 4.2.17. punktu aizstāj ar šādu:

               “1. LOC&PAS SITS 4.2.8.2.8. punktā noteiktas prasības attiecībā uz elektroenerģijas borta mēraparātu sistēmām (EMS), kuru mērķis ir sagatavot apkopotos enerģijas norēķinu datus (CEBD) un pārsūtīt tos stacionārai enerģijas datu apkopošanas sistēmai.

               2. Stacionārā enerģijas datu apkopošanas sistēma (DCS) saņem, uzglabā un eksportē CEBD, tos nebojājot, saskaņā ar EN 50463-3:2017 4.12. punktā citētajām prasībām.

               3. Stacionārā enerģijas DCS atbilst visām LOC&PAS SITS 4.2.8.2.8.4. punktā noteiktajām prasībām, kas attiecas uz datu apmaiņu, un EN 50463-4:2017 4.3.6. un 4.3.7. punktā noteiktajām prasībām.”;

               (6)pielikuma 5.2.1.6. punkta virsrakstu aizstāj ar šādu:

               “Strāva stāvēšanas laikā (tikai līdzstrāvas sistēmās)”;

               (7)pielikuma 6.1.4.2. punkta virsrakstu aizstāj ar šādu:

               “Novērtēšana, kas attiecas uz strāvu stāvēšanas laikā (tikai līdzstrāvas sistēmās)”;

               (8)pielikuma 6.1.5. punkta c) apakšpunktu aizstāj ar šādu:

               “c) ilgstošā nominālā strāva;”;

               (9)pielikuma 7.2.4. punktu aizstāj ar šādu:

               “Līdz 2022. gada 1. janvārim dalībvalstis nodrošina, ka ir īstenota stacionāra enerģijas datu apkopošanas sistēma, kas spēj veikt apkopoto enerģijas norēķinu datu apmaiņu saskaņā ar šīs SITS 4.2.17. punktu.”;

               (10)pielikuma 7.3.1. punkta d) apakšpunktu aizstāj ar šādu:

               “Pastāvošā apakšsistēmā var atļaut ekspluatēt ritekļus, kas atbilst SITS prasībām, ja ir izpildītas Direktīvā 2008/57/EK noteiktās pamatprasības. Procedūra, kas izmantojama, lai pierādītu, cik lielā mērā nodrošināta atbilstība SITS pamatparametriem, ir saskaņā ar Komisijas Ieteikumu 2014/881/ES.”;

               (11)pielikuma 7.3.4. punktu aizstāj ar šādu:

               “Procedūra, kas izmantojama, lai pierādītu, cik lielā mērā nodrošināta pastāvošo līniju atbilstība šīs SITS pamatparametriem, ir saskaņā ar Komisijas Ieteikumu 2014/881/ES.”;

               (12)pielikuma 7.4.2.11. punktu svītro;

               (13)D papildinājuma D.1. attēlu “Pantogrāfa mehāniskie gabarīti” aizstāj ar šādu attēlu:

               (14)E papildinājuma E.1. tabulai pievieno šādu 9. un 10. rindu:

                        9

                        EN 50463-3

                        Dzelzceļa aprīkojums. Energomērījumi ritošajā sastāvā. 3.daļa: Datu apstrāde

                        2017

                        Stacionāra enerģijas datu apkopošanas sistēma (4.2.17.)

                        10

                        EN 50463-4

                        Dzelzceļa aprīkojums. Energomērījumi ritošajā sastāvā. 4.daļa: Sakaru līdzekļi

                        2017

                        Stacionāra enerģijas datu apkopošanas sistēma (4.2.17.)

               (15)F papildinājuma tekstu aizstāj ar frāzi “Ar nolūku svītrots”;

               (16)G papildinājuma G.1. tabulā “Glosārijs” svītro rindu “Neitrālas sekcijas izolators”.

               II pielikums

               Regulas (ES) Nr. 1302/2014 pielikumu groza šādi:

               (1)pielikuma 4. nodaļas “Ritošā sastāva apakšsistēmas raksturojums” 4.2.8.2.8. punktu “Elektroenerģijas borta mēraparātu sistēma” aizstāj ar šādu:

               “4.2.8.2.8. Elektroenerģijas borta mēraparātu sistēma

               4.2.8.2.8.1. Vispārīgi noteikumi

               (1)Elektroenerģijas borta mēraparātu sistēma (EMS) ir sistēma visas tās aktīvās un reaktīvās elektroenerģijas mērīšanai, ko elektrovilces vienība saņem no gaisvadu kontaktlīnijas vai novada atpakaļ uz to (reģeneratīvās bremzēšanas laikā).

               (2)EMS ietver vismaz šādas funkcijas: elektroenerģijas mērīšanas funkcija (EMF), kas noteikta 4.2.8.2.8.2. punktā, un datu apstrādes sistēma (DHS), kas noteikta 4.2.8.2.8.3. punktā.

               (3)Piemērota sakaru sistēma apkopoto enerģijas norēķinu datu kopas (CEBD) nosūtīs stacionārai enerģijas datu apkopošanas sistēmai (DCS). EMS un DCS saskarnes protokoli un starp tām pārsūtīto datu formāts atbilst 4.2.8.2.8.4. punktā noteiktajām prasībām.

               (4)Šī sistēma ir derīga norēķiniem; šīs sistēmas sagatavotās datu kopas, kas noteiktas 4.2.8.2.8.3. punkta 4) apakšpunktā, visās dalībvalstīs pieņem norēķinu vajadzībām.

               (5)EMS nominālajai strāvai un spriegumam jāatbilst elektrovilces vienības nominālajai strāvai un spriegumam; tai jāturpina pareizi darboties, pārvietojoties starp vairākām vilces energoapgādes sistēmām.

               (6)EMS uzglabātos datus aizsargā pret energoapgādes pārrāvumu, un EMS aizsargā pret nesankcionētu piekļuvi.

               (7)Atrašanās vietas noteikšanas borta funkciju, kas no ārēja avota saņemtus atrašanās vietas datus nosūta DHS, nodrošina tīklos, kur šāda funkcija vajadzīga tikai norēķinu vajadzībām. Jebkurā gadījumā EMS sistēmai jāspēj nodrošināt saderīgu atrašanās vietas noteikšanas funkciju. Ja atrašanās vietas noteikšanas funkcija ir nodrošināta, tā atbilst J.1. papildinājuma 116. rindā minētajai specifikācijai.

               (8)EMS uzstādīšanu, EMS atrašanās vietas noteikšanas borta funkciju, borta un stacionāro iekārtu sakaru un metroloģiskās kontroles aprakstu, ietverot EMF precizitātes kategoriju, iekļauj šīs SITS 4.2.12.2. punktā aprakstītajā tehniskajā dokumentācijā.

               (9)Šīs SITS 4.2.12.3. punktā aprakstītajā tehniskās apkopes dokumentācijā iekļauj periodisku verificēšanas procedūru, kuras mērķis ir nodrošināt EMS vajadzīgo precizitātes līmeni tās kalpošanas laikā.

               4.2.8.2.8.2. Elektroenerģijas mērīšanas funkcija (EMF)

               (1)EMF mēra spriegumu un strāvas stiprumu, aprēķina elektroenerģiju un ģenerē enerģijas datus.

               (2)EMF ģenerēto enerģijas datu laika references periods ir 5 minūtes, ko nosaka pēc koordinētā universālā laika (UTC) pulksteņa laika katra laika references perioda beigās; sākotnējais laikspiedols ir 00:00:00. Ja datus borta iekārtā iespējams apkopot piecu minūšu references periodā, ir atļauts izmantot īsāku mērījumu periodu.

               (3)EMF aktīvās elektroenerģijas mērījumu precizitāte atbilst J.1. papildinājuma 117. rindā minētās specifikācijas 4.2.3.1.–4.2.3.4. punktam.

               (4)Visas ierīces, kam ir viena vai vairākas EMF funkcijas, uzrāda: metroloģisko kontroli un precizitātes kategoriju saskaņā ar J.1. papildinājuma 117. rindā minētās specifikācijas 4.3.3.4., 4.3.4.3. un 4.4.4.2. punktā minētajā specifikācijā noteiktajām kategorijām.

               (5)Precizitātes atbilstības novērtēšana noteikta 6.2.3.19.a punktā.

               4.2.8.2.8.3. Datu apstrādes sistēma (DHS)

               (1)DHS ģenerē apkopotu enerģijas norēķinu datu kopas norēķiniem par patērēto elektroenerģiju, apvienojot EMF savāktos datus ar laika un, vajadzības gadījumā, ģeogrāfiskās atrašanās vietas datiem un uzglabājot tos, lai sakaru sistēma varētu šos datus nosūtīt stacionārai enerģijas datu apkopošanas sistēmai (DCS).

               (2)DHS apkopo datus, tos nebojājot, un ietver datu krātuvi ar atmiņas ietilpību, kas ir pietiekama, lai uzglabātu apkopotus datus par vismaz 60 dienu nepārtrauktu darbību. DHS izmanto to pašu laika referenci kā EMF.

               (3)DHS ir iespējams piekļūt uz vietas ritošajā sastāvā revīzijas un datu atkopšanas vajadzībām.

               (4)DHS ģenerē apkopotu enerģijas norēķinu datu kopas (CEBD), par katru laika references periodu apvienojot šādus datus:

               –unikāls EMS patēriņa punkta identifikators (CPID), kā noteikts J.1. papildinājuma 118. rindā minētajā specifikācijā;

               –katra perioda, kas ir gads, mēnesis, diena, stunda, minūte un sekunde, beigu laiks;

               –atrašanās vietas dati katra perioda beigās;

               –patērētā/reģenerētā aktīvā un reaktīvā (vajadzības gadījumā) elektroenerģija katrā periodā, ko izsaka vatstundās (Wh) (aktīvajai enerģijai) un reaktīvo voltampēru stundās (varh) (reaktīvajai enerģijai) vai to decimāldaudzkārtņos.

               (5)DHS ģenerēto datu apkopošanas un apstrādes atbilstības novērtēšana noteikta 6.2.3.19.a punktā.

               4.2.8.2.8.4. EMS un DCS saskarnes protokoli un starp tām pārsūtīto datu formāts

               (1)Datu apmaiņa starp EMS un DCS atbilst šādām prasībām:

               –EMS lietotnes pakalpojumi (pakalpojumu slānis) atbilst J.1. papildinājuma 119. rindā minētās specifikācijas 4.3.3.1. punktam;

               –lietotāju tiesības piekļūt šiem lietotnes pakalpojumiem atbilst J.1. papildinājuma 119. rindā minētās specifikācijas 4.3.3.3. punktam;

               –šo lietotnes pakalpojumu struktūra (datu slānis) atbilst XML shēmai, kas noteikta J.1. papildinājuma 119. rindā minētās specifikācijas 4.3.4. punktā;

               –ziņojumu mehānisms (ziņojumu slānis) šo lietotnes pakalpojumu atbalstam atbilst metodēm un XML shēmai, kas noteiktas J.1. papildinājuma 119. rindā minētās specifikācijas 4.3.5. punktā;

               –lietotnes protokoli šā ziņojumu mehānisma atbalstam atbilst J.1. papildinājuma 119. rindā minētās specifikācijas 4.3.6. punktam;

               –EMS izmanto vismaz vienu no J.1. papildinājuma 119. rindā minētās specifikācijas 4.3.7. punktā norādītajām sakaru arhitektūrām.”;

               (1)pielikuma 4. nodaļas “Ritošā sastāva apakšsistēmas raksturojums” 4.2.12.2. punkta 14) apakšpunktu aizstāj ar šādu:

               “14) elektroenerģijas borta mēraparātu sistēmas uzstādīšana un tās atrašanās vietas noteikšanas borta funkcija (nav obligāta), kā noteikts 4.2.8.2.8. punktā. Borta un stacionāro iekārtu sakaru un metroloģiskās kontroles apraksts, ietverot funkcijas, kas saistītas ar sprieguma mērīšanas, strāvas stipruma mērīšanas un elektroenerģijas aprēķināšanas precizitātes kategoriju;”;

               (2)pielikuma 6. nodaļā “Atbilstības vai piemērotības lietošanai novērtēšana un “EK” verifikācija” pēc 6.2.3.19. punkta iekļauj šādu punktu:

               “6.2.3.19.a Elektroenerģijas borta mēraparātu sistēma (4.2.8.2.8. punkts)

               (1)Elektroenerģijas mērīšanas funkcija (EMF)

               Visu ierīču, kam ir viena vai vairākas EMF funkcijas, precizitāti novērtē, katru funkciju testējot references apstākļos un izmantojot attiecīgu metodi, kā aprakstīts J.1. papildinājuma 117. rindā minētās specifikācijas 5.4.3.4.1., 5.4.3.4.2. un 5.4.4.3.1. punktā. Ievades daudzums un jaudas koeficienta diapazons testēšanas laikā atbilst J.1. papildinājuma 117. rindā minētās specifikācijas 3. tabulā norādītajām vērtībām.

               Temperatūras ietekmi uz katras ierīces, kam ir viena vai vairākas EMF funkcijas, precizitāti novērtē, katru funkciju testējot references apstākļos (izņemot temperatūru) un izmantojot attiecīgu metodi, kā aprakstīts J.1. papildinājuma 117. rindā minētās specifikācijas 5.4.3.4.3.1. un 5.4.4.3.2.1. punktā.

               Katras ierīces, kam ir viena vai vairākas EMF funkcijas, vidējo temperatūras koeficientu novērtē, katru funkciju testējot references apstākļos (izņemot temperatūru) un izmantojot attiecīgu metodi, kā aprakstīts J.1. papildinājuma 120. rindā minētās specifikācijas 5.4.3.4.3.2. un 5.4.4.3.2.2. punktā.

               (2)Datu apstrādes sistēma (DHS)

               Datu apkopošanu un apstrādi datu apstrādes sistēmā novērtē, veicot testēšanu un izmantojot metodi, kas aprakstīta J.1. papildinājuma 121. rindā minētajā specifikācijā.

               (3)Elektroenerģijas borta mēraparātu sistēma (EMS)

               EMS novērtē, testējot, kā aprakstīts specifikācijā, kas minēta J.1. papildinājuma 122. rindā minētajā specifikācijā.”;

               (3)pielikuma 7. nodaļā “Īstenošana” pēc 7.1.1.4. punkta iekļauj šādu punktu:

               “7.1.1.4.a Pārejas pasākums attiecībā uz elektroenerģijas borta mēraparātu sistēmas prasībām

               4.2.8.2.8. punktā noteiktās prasības pārejas periodā, kas beidzas 2022. gada 1. janvārī, nav obligātas attiecībā uz projektiem, kuri XXXX [šīs regulas publicēšanas dienā] ir projekti izstrādes beigu posmā, spēkā esošiem līgumiem un esoša projekta ritošo sastāvu, kā noteikts šīs SITS 7.1.1.2. punktā.

               Ja 4.2.8.2.8.4. punktā noteiktās prasības nepiemēro, tad piemēro valsts noteikumus attiecībā uz specifikāciju, kas saistīta ar saskarnes protokoliem un pārsūtīto datu formātu, un borta un stacionāro iekārtu sakarus apraksta tehniskajā dokumentācijā.”;

               (4)sarakstā “PAPILDINĀJUMI” pēc 7. nodaļas tekstu “D papildinājums. Energoskaitītājs” aizstāj ar tekstu “D papildinājums. Ar nolūku svītrots”;

               (5)D papildinājuma tekstu aizstāj ar frāzi “Ar nolūku svītrots”;

               (6)I papildinājuma “Aspekti, kam nav pieejama tehniskā specifikācija (atklāti punkti)” otrajā tabulā svītro šādu rindu:

                        Elektroenerģijas borta mēraparātu

                        sistēma

                        4.2.8.2.8. punkts

                        un

                        D papildinājums

                        Saziņa starp borta un lauka iekārtām: specifikācija attiecībā uz saskarņu protokoliem un pārsūtīto datu formātu

                        Saziņu starp borta un lauka iekārtām apraksta tehniskajā dokumentācijā.

                        Jāizmanto EN 61375-2-6 sērijas standarti

               (7)J.1. papildinājumā “Standarti vai normatīvie dokumenti” rindas Nr. 103, 104 un 105 aizstāj ar šādām rindām:

                        103

                        NEIZMANTO

                        104

                        NEIZMANTO

                        105

                        NEIZMANTO

               (8)J.1. papildinājumā “Standarti vai normatīvie dokumenti” pievieno šādas rindas:

                        106

                        NEIZMANTO

                        107

                        NEIZMANTO

                        108

                        NEIZMANTO

                        109

                        NEIZMANTO

                        110

                        NEIZMANTO

                        111

                        NEIZMANTO

                        112

                        NEIZMANTO

                        113

                        NEIZMANTO

                        114

                        NEIZMANTO

                        115

                        NEIZMANTO

                        116

                        Atrašanās vietas noteikšanas borta funkcija. Prasības

                        4.2.8.2.8.1.

                        EN 50463-3:2017

                        4.4.

                        117

                        Elektroenerģijas mērīšanas funkcijas precizitāte aktīvās elektroenerģijas mērījumiem.

                        Prasības

                        Precizitātes kategorijas

                        Novērtēšanas metodika

                        4.2.8.2.8.2.

                        6.2.3.19.a

                        EN 50463-2:2017

                        4.2.3.1., 4.2.3.2., 4.2.3.3. un 4.2.3.4.

                        4.3.3.4., 4.3.4.3. un 4.4.4.2.

                        5.4.3.4.1., 5.4.3.4.2., 5.4.4.3.1., 3. tabula, 5.4.3.4.3.1. un 5.4.4.3.2.1.

                        118

                        Elektroenerģijas mērīšanas funkcija. Patēriņa punkta identifikators. Definēšana

                        4.2.8.2.8.3.

                        EN 50463-1:2017

                        4.2.5.2.

                        119

                        Elektroenerģijas borta mēraparātu sistēmas (EMS) un stacionāras enerģijas datu apkopošanas sistēmas (DCS) saskarnes protokoli. Prasības

                        4.2.8.2.8.4.

                        EN 50463-4:2017

                        4.3.3.1., 4.3.3.3., 4.3.4., 4.3.5., 4.3.6. un 4.3.7.

                        120

                        Elektroenerģijas mērīšanas funkcija. Katras ierīces vidējais temperatūras koeficients. Novērtēšanas metodika

                        6.2.3.19.a

                        EN 50463-2:2017

                        5.4.3.4.3.2. un 5.4.4.3.2.2.

                        121

                        Datu apkopošana un apstrāde datu apstrādes sistēmā. Novērtēšanas metodika

                        6.2.3.19.a

                        EN 50463-3:2017

                        5.4.8.3., 5.4.8.5. un 5.4.8.6.

                        122

                        Elektroenerģijas borta mēraparātu sistēma. Testēšana

                        6.2.3.19.a

                        EN 50463-5:2017

                        5.3.3. un 5.5.4.


title: KOMISIJAS ĪSTENOŠANAS REGULA (ES) …/.. ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm

text:
               KOMISIJAS ĪSTENOŠANAS REGULA (ES) …/..

               (20.12.2017)

               ar ko saskaņā ar Eiropas Parlamenta un Padomes Regulu (ES) 2015/2283 par jauniem pārtikas produktiem nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001
                  1
                un jo īpaši tās 20. pantu un 35. panta 3. punktu,

               tā kā:

               (1)Regulā (ES) 2015/2283 izklāstīti noteikumi par jaunu pārtikas produktu laišanu tirgū un lietošanu Savienībā.

               (2)Saskaņā ar Regulas (ES) 2015/2283 20. pantu Komisijai jāpieņem īstenošanas akti, kas nosaka administratīvās un zinātniskās prasības attiecībā uz tradicionālajiem pārtikas produktiem no trešām valstīm.

               (3)Neskarot Regulas (ES) 2015/2283 5., 15. un 16. pantu, Komisijai būtu jāpārbauda, vai paziņojums ietilpst minētās regulas darbības jomā un vai pieteikums vai paziņojums ir derīgs.

               (4)Regulas (ES) 2015/2283 14. pantā minētajos paziņojumos būtu jāiekļauj pietiekami daudz informācijas un zinātniskās dokumentācijas, kas ļautu Komisijai pārbaudīt to derīgumu un ļautu dalībvalstīm un Iestādei izvērtēt tradicionālo pārtikas produktu nekaitīgas lietošanas vēsturi trešā valstī.

               (5)Regulas (ES) 2015/2283 16. pantā minētajos pieteikumos būtu jāiekļauj pietiekami daudz informācijas un zinātniskās dokumentācijas, kas ļautu Komisijai pārbaudīt to derīgumu un ļautu Iestādei veikt visaptverošus riska novērtējumus.

               (6)Ja pieteikuma iesniedzējs iesniedz paziņojumu vai pieteikumu, lai pievienotu, svītrotu vai grozītu kāda atļauta trešās valsts tradicionālā pārtikas produkta lietošanas nosacījumus, specifikāciju, īpašās papildu prasības attiecībā uz marķēšanu vai prasības par uzraudzību pēc laišanas tirgū, pieteikuma iesniedzējam nav obligāti jāiesniedz visi nekaitīguma novērtējumam vajadzīgie dati, ja tas sniedz pienācīgu pārbaudāmu pamatojumu.

               (7)Informācijas apmaiņai starp Komisiju, dalībvalstīm un Iestādi būtu jānotiek tādā veidā, lai vajadzības gadījumā būtu iespējams iesniegt Komisijai pienācīgi pamatotus iebildumus saistībā ar nekaitīgumu.

               (8)Iestādes atzinumā sniegtajai informācijai vajadzētu būt pietiekamai, lai varētu noteikt, vai piedāvātais trešās valsts tradicionālā pārtikas produkta izmantošanas veids ir nekaitīgs patērētājiem.

               (9)Saskaņā ar Regulas (ES) 2015/2283 35. panta 3. punktu Komisijai jāpieņem īstenošanas akti, kas nosaka tās pašas regulas 20. pantā minētās prasības.

               (10)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

               1. pants
               Darbības joma un priekšmets

               Šī regula nosaka noteikumus Regulas (ES) 2015/2283 20. panta īstenošanai saistībā ar administratīvajām un zinātniskajām prasībām attiecībā uz tradicionālajiem pārtikas produktiem no trešām valstīm un 35. panta 3. punktā minētajiem pārejas pasākumiem.

               Tā attiecas uz paziņojumiem un pieteikumiem, kas minēti Regulas (ES) 2015/2283 14. un 16. pantā.

               2. pants
               Definīcijas

               Papildus definīcijām, kas izklāstītas Regulas (EK) Nr. 178/2002
                  2
                2. un 3. punktā un Regulā (ES) 2015/2283, piemēro šādas definīcijas:

               a)“paziņojums” ir atsevišķa dokumentācija, kurā ir informācija un zinātniskie dati, kas iesniegti saskaņā ar Regulas (ES) 2015/2283 14. pantu;

               b)“pieteikums” ir atsevišķa dokumentācija, kurā ir informācija un zinātniskie dati, kas iesniegti saskaņā ar Regulas (ES) 2015/2283 16. pantu.

               3. pants
               Paziņojuma struktūra, saturs un noformējums

               1.Paziņojumu Komisijai iesniedz elektroniski, un tajā ir šādi elementi:

               a)pavadvēstule;

               b)tehniskā dokumentācija;

               c)dokumentācijas kopsavilkums.

               2.Šā panta 1. punkta a) apakšpunktā minēto pavadvēstuli sagatavo saskaņā ar I pielikumā sniegto veidni.

               3.Šā panta 1. punkta b) apakšpunktā minētajā tehniskajā dokumentācijā ir:

               a)šīs regulas 5. pantā minētie administratīvie dati;

               b)šīs regulas 6. pantā minētie zinātniskie dati.

               4.Ja pieteikuma iesniedzējs iesniedz paziņojumu, lai grozītu kāda atļauta trešās valsts tradicionālā pārtikas produkta lietošanas nosacījumus, specifikāciju, īpašās prasības attiecībā uz marķēšanu vai prasības par uzraudzību pēc laišanas tirgū, pieteikuma iesniedzējam nav obligāti jāiesniedz visi saskaņā ar 6. pantu vajadzīgie dati, ja tas sniedz pārbaudāmu pamatojumu, kurā paskaidro, ka piedāvātie grozījumi neietekmē esošā nekaitīguma novērtējuma rezultātus.

               5.Šā panta 1. punkta c) apakšpunktā minētajā dokumentācijas kopsavilkumā ir jāsniedz pierādījumi, ka trešās valsts tradicionālā pārtikas produkta lietošana atbilst Regulas (ES) 2015/2283 7. panta nosacījumiem.

               4. pants
               Pieteikuma struktūra, saturs un noformējums

               1.Pieteikumu Komisijai iesniedz elektroniski, un tajā ir šādi elementi:

               a)pavadvēstule;

               b)tehniskā dokumentācija;

               c)dokumentācijas kopsavilkums;

               d)pienācīgi pamatoti iebildumi saistībā ar nekaitīgumu, kā minēts Regulas (ES) 2015/2283 15. panta 2. punktā;

               e)pieteikuma iesniedzēja atbilde uz pienācīgi pamatotajiem iebildumiem saistībā ar nekaitīgumu.

               2.Šā panta 1. punkta a) apakšpunktā minēto pavadvēstuli sagatavo saskaņā ar II pielikumā pievienoto veidni.

               3.Šā panta 1. punkta b) apakšpunktā minētajā tehniskajā dokumentācijā ir:

               a)šīs regulas 5. pantā minētie administratīvie dati;

               b)šīs regulas 6. pantā minētie zinātniskie dati.

               4.Ja pieteikuma iesniedzējs iesniedz pieteikumu, lai grozītu kāda atļauta trešās valsts tradicionālā pārtikas produkta lietošanas nosacījumus, specifikāciju, īpašās prasības attiecībā uz marķēšanu vai prasības par uzraudzību pēc laišanas tirgū, pieteikuma iesniedzējam nav obligāti jāiesniedz visi saskaņā ar 6. pantu vajadzīgie dati, ja tas sniedz pārbaudāmu pamatojumu, kurā paskaidro, ka piedāvātie grozījumi neietekmē esošā nekaitīguma novērtējuma rezultātus.

               5.Šā panta 1. punkta c) apakšpunktā minētajā dokumentācijas kopsavilkumā ir jāsniedz pierādījumi, ka trešās valsts tradicionālā pārtikas produkta lietošana atbilst Regulas (ES) 2015/2283 7. panta nosacījumiem.

               5. pants
               Administratīvie dati, kas jāsniedz paziņojumā vai pieteikumā

               Papildus informācijai, kas noteikta Regulas (ES) 2015/2283 14. pantā, paziņojumos un pieteikumos ir šādi administratīvie dati:

               a)tās personas vārds, uzvārds / nosaukums, adrese un kontaktinformācija, kas atbildīga par dokumentāciju un pilnvarota saziņai ar Komisiju pieteikuma iesniedzēja vārdā;

               b)dokumentācijas iesniegšanas datums;

               c)dokumentācijas satura rādītājs;

               d)dokumentācijas pielikumā iekļauto dokumentu detalizētu saraksts, ieskaitot atsauces, kas norāda nosaukumus, sējumus un lappuses;

               e)to dokumentācijas daļu saraksts, kas jāuzskata par konfidenciālām, saskaņā ar Regulas (ES) 2015/2283 23. pantu un noteikumiem, kas izklāstīti šīs regulas III pielikumā.

               6. pants
               Zinātniskie dati, kas jāsniedz paziņojumā vai pieteikumā

               1.Dokumentācijai, kas iesniegta, lai pamatotu paziņojumu vai pieteikumu atļaujas saņemšanai attiecībā uz tradicionālo pārtikas produktu no trešās valsts, ir jāļauj veikt šādas pārtikas nekaitīgas lietošanas vēstures novērtējumu.

               2.Pieteikuma iesniedzējs iesniedz kopiju dokumentācijai par datu vākšanā izmantoto procedūru.

               3.Pieteikuma iesniedzējs sniedz aprakstu par nekaitīguma izvērtēšanas stratēģiju, sniedzot pamatojumu lēmumiem par konkrētu pētījumu vai informācijas iekļaušanu un neiekļaušanu.

               4.Pieteikuma iesniedzējs sniedz vispārēju secinājumu par paredzēto trešās valsts tradicionālā pārtikas produkta izmantošanas veidu nekaitīgumu. Veic vispārēju izvērtējumu par potenciālo risku cilvēka veselībai saistībā ar zināmo vai iespējamo cilvēka eksponētību produktam.

               7. pants
               Paziņojuma derīguma pārbaude

               1.Saņemot paziņojumu par tradicionālo pārtiku no trešās valsts, Komisija nekavējoties pārbauda, vai attiecīgais pārtikas produkts ietilpst Regulas (ES) 2015/2283 darbības jomā un vai paziņojums atbilst šīs regulas 3., 5. un 6. pantā minētajām prasībām.

               2.Komisija pieteikuma iesniedzējam var pieprasīt papildu informāciju ar paziņojuma derīgumu saistītos jautājumos, informējot pieteikuma iesniedzēju par informācijas sniegšanas termiņu.

               3.Atkāpjoties no šā panta 1. punkta un neskarot Regulas (ES) 2015/2283 14. pantu, paziņojumu var uzskatīt par derīgu arī tad, ja tajā nav iekļauti visi šīs regulas 3., 5. un 6. pantā paredzētie elementi, ar nosacījumu, ka pieteikuma iesniedzējs ir iesniedzis pārbaudāmu pamatojumu attiecībā uz katru trūkstošo elementu.

               4.Komisija informē pieteikuma iesniedzēju, dalībvalstis un Iestādi par iemesliem, kāpēc paziņojums uzskatāms par nederīgu.

               8. pants
               Pieteikuma derīguma pārbaude

               1.Saņemot pieteikumu atļaujas saņemšanai attiecībā uz tradicionālo pārtikas produktu no trešās valsts, Komisija nekavējoties pārbauda, vai paziņojums atbilst 4. līdz 6. pantā minētajām prasībām.

               2.Komisija pieteikuma iesniedzējam var pieprasīt papildu informāciju ar pieteikuma derīgumu saistītos jautājumos, informējot pieteikuma iesniedzēju par informācijas sniegšanas termiņu.

               3.Atkāpjoties no šā panta 1. punkta un neskarot Regulas (ES) 2015/2283 16. pantu, pieteikumu var uzskatīt par derīgu arī tad, ja tajā nav iekļauti visi šīs regulas 4. līdz 6. pantā paredzētie elementi, ar nosacījumu, ka pieteikuma iesniedzējs ir iesniedzis pārbaudāmu pamatojumu attiecībā uz katru trūkstošo elementu.

               4.Komisija informē pieteikuma iesniedzēju, dalībvalstis un Iestādi, vai pieteikums uzskatāms par derīgu. Ja pieteikumu uzskata par nederīgu, Komisija norāda iemeslus, kāpēc pieteikums uzskatāms par nederīgu.

               9. pants
               Pienācīgi pamatoti iebildumi saistībā ar nekaitīgumu

               1.Saņemot derīgu paziņojumu, apspriešanos starp Komisiju, dalībvalstīm un Iestādi var rīkot tā laikposma pirmajos trijos mēnešos, kas noteikts Regulas (ES) 2015/2283 15. panta 2. punktā.

               2.Dalībvalstu vai Iestādes saskaņā ar Regulas (ES) 2015/2283 15. panta 2. punktu Komisijai iesniegtajos pienācīgi pamatotajos iebildumos saistībā ar nekaitīgumu ietver šādu informāciju:

               a)trešās valsts izcelsmes tradicionālā pārtikas produkta nosaukumu un aprakstu;

               b)zinātnisku paziņojumu, kurā norādīts, kādēļ tradicionālais pārtikas produkts no trešās valsts var radīt apdraudējumu cilvēka veselībai.

               10. pants
               Iestādes atzinumā iekļaujamā informācija

               1.Iestādes atzinumā ir šāda informācija:

               a)trešās valsts tradicionālā pārtikas produkta identifikācija un apraksts;

               b)nekaitīgas lietošanas vēstures trešā valstī novērtējums;

               c)vispārējs riska novērtējums, nosakot (ja iespējams) trešās valsts tradicionālā pārtikas produkta nekaitīgumu un attiecīgos gadījumos norādot neskaidrības un ierobežojumus;

               d)secinājumi.

               2.Lūgumā sniegt atzinumu Komisija var pieprasīt Iestādei papildu informāciju.

               11. pants
               Pārejas pasākumi

               Paziņojumus, kas minēti Regulas (ES) 2015/2283 35. panta 2. punktā, Komisijai iesniedz ne vēlāk kā 2019. gada 1. janvārī.

               12. pants
               Stāšanās spēkā un piemērošana

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 20.12.2017

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 327, 11.12.2015., 1. lpp.

                     (2)

                        Eiropas 2002. gada 28. janvāra Parlamenta un Padomes Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

    ---documentbreak---

               LV

               PIELIKUMS

               I PIELIKUMS

               Paziņojuma par tradicionālo pārtikas produktu no trešās valsts atbilstoši Regulas (ES) 2015/2283 14. panta prasībām pavadvēstules veidne

               EIROPAS KOMISIJA

               Ģenerāldirektorāts

               Direktorāts

               Nodaļa

               Datums: ________

               Temats: paziņojums atļaujas saņemšanai attiecībā uz tradicionālo pārtikas produktu no trešās valsts saskaņā ar Regulu (ES) 2015/2283

               (Norādiet, atzīmējot attiecīgo lodziņu.)

               Paziņojums atļaujas saņemšanai attiecībā uz tradicionālo pārtikas produktu, par kuru pieteikumu iesniedz pirmreizēji.

               Paziņojums, kas attiecas uz jau atļauta tradicionālā pārtikas produkta lietošanas nosacījumiem, konkrētāk, to pievienošanu, svītrošanu vai grozījumiem. Sniedziet atsauci uz minēto paziņojumu.

               Paziņojums, kas attiecas uz jau atļauta tradicionālā pārtikas produkta specifikāciju, konkrētāk, tās pievienošanu, svītrošanu vai grozījumiem. Sniedziet atsauci uz minēto paziņojumu.

               Paziņojums, kas attiecas uz jau atļauta tradicionālā pārtikas produkta īpašajām papildu prasībām attiecībā uz marķēšanu, konkrētāk, to pievienošanu, svītrošanu vai grozījumiem. Sniedziet atsauci uz minēto paziņojumu.

               Paziņojums, kas attiecas uz jau atļauta tradicionālā pārtikas produkta prasībām par uzraudzību pēc laišanas tirgū, konkrētāk, to pievienošanu, svītrošanu vai grozījumiem. Sniedziet atsauci uz minēto paziņojumu.

               Pieteikuma iesniedzējs(-i) vai tā/to pārstāvis(-ji) Savienībā

               (vārds, uzvārds / nosaukums(-i), adrese(-es), …) __________________________________________________________________________

               __________________________________________________________________________

               __________________________________________________________________________

               iesniedz šo paziņojumu, lai atjauninātu jauno pārtikas produktu Savienības sarakstu.

               Tradicionālā pārtikas produkta identifikācija:

               __________________________________________________________________________

               __________________________________________________________________________

               Konfidencialitāte
                  1
               . Attiecīgā gadījumā norāda, vai pieteikums ietver konfidenciālus datus saskaņā ar Regulas (ES) 2015/2283 23. pantu.

               Jā

               Nē

               Pārtikas kategorijas, izmantošanas nosacījumi un prasības attiecībā uz marķējumu

                        Pārtikas kategorija

                        Īpaši izmantošanas nosacījumi

                        Īpaša papildu prasība attiecībā uz marķēšanu

                        -

               Ar cieņu

               Paraksts ____________________________________

               Pielikumi:

               Pilnīga tehniskā dokumentācija

               Dokumentācijas kopsavilkums

               To dokumentācijas daļu saraksts, kuras pieprasīts uzskatīt par konfidenciālām, un šādu prasību pārbaudāms pamatojums

               Pieteikuma iesniedzēja(-u) administratīvo datu kopija

               II PIELIKUMS

               Veidne pavadvēstulei, kuru pievieno pieteikumam atļaujas saņemšanai attiecībā uz tradicionālo pārtikas produktu no trešās valsts atbilstoši Regulas (ES) 2015/2283 16. panta prasībām

               EIROPAS KOMISIJA

               Ģenerāldirektorāts

               Direktorāts

               Nodaļa

               Datums: ________

               Temats: pieteikums atļaujas saņemšanai attiecībā uz tradicionālo pārtikas produktu no trešās valsts atbilstoši Regulas (ES) 2015/2283 16. panta prasībām

               Pieteikuma iesniedzējs(-i) vai tā/to pārstāvis(-ji) Eiropas Savienībā

               (vārds, uzvārds / nosaukums(-i), adrese(-es), …) __________________________________________________________________________

               __________________________________________________________________________

               __________________________________________________________________________

               iesniedz šo pieteikumu, lai atjauninātu jauno pārtikas produktu Savienības sarakstu.

               Tradicionālā pārtikas produkta identifikācija:

               __________________________________________________________________________

               __________________________________________________________________________

               Konfidencialitāte
                  2
               . Attiecīgā gadījumā norāda, vai pieteikums ietver konfidenciālus datus saskaņā ar Regulas (ES) 2015/2283 23. pantu.

               Jā

               Nē

               Pārtikas kategorijas, izmantošanas nosacījumi un prasības attiecībā uz marķējumu

                        Pārtikas kategorija

                        Īpaši izmantošanas nosacījumi

                        Īpaša papildu prasība attiecībā uz marķējumu

               Ar cieņu

               Paraksts ____________________________________

               Pielikumi:

               Pilnīgs pieteikums

               Pieteikuma kopsavilkums

               To pieteikuma daļu saraksts, kuras pieprasīts uzskatīt par konfidenciālām, un šādu prasību pārbaudāms pamatojums

               Ar dokumentiem apliecināti dati, kas attiecas uz pienācīgi pamatotiem iebildumiem saistībā ar nekaitīgumu

               Pieteikuma iesniedzēja(-u) administratīvo datu kopija

               III PIELIKUMS

               Informācijas konfidencialitātes pamatojums

               Šo pielikumu atjaunina paziņojuma vai pieteikuma procedūras laikā, ik reizi, kad pieteikuma iesniedzējs iesniedz pieprasījumu par informācijas konfidenciālu apstrādi.

               Ja ražošanas process ietver konfidenciālus datus, par ražošanas procesu sniedz nekonfidenciālu kopsavilkumu.

                        Informācija, kuru pieprasīts
                        uzskatīt par konfidenciālu

                        Pamatojums

                        Iedaļa x.y. (iesniegts GGGG/MM/DD)

                        X pielikums (iesniegts GGGG/MM/DD)

                        Iedaļa x.y. (iesniegts GGGG/MM/DD)

                        X pielikums (iesniegts GGGG/MM/DD)

                     (1)

                        Pieteikuma iesniedzējiem būtu jāizmanto III pielikumā noteiktais formāts, lai norādītu, kura informācija pēc to ieskatiem būtu uzskatāma par konfidenciālu, un būtu jāsniedz visa nepieciešamā informācija, kas pamato konfidencialitātes pieprasījumu.

                     (2)

                        Pieteikuma iesniedzējiem būtu jāizmanto III pielikumā noteiktais formāts, lai norādītu, kura informācija pēc to ieskatiem būtu uzskatāma par konfidenciālu, un būtu jāsniedz visa nepieciešamā informācija, kas pamato konfidencialitātes pieprasījumu.


title: KOMISIJAS ĪSTENOŠANAS REGULA (ES) …/.. ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu

text:
               KOMISIJAS ĪSTENOŠANAS REGULA (ES) …/..

               (22.10.2018),

               ar kuru groza Regulu (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu
                  1
                un jo īpaši tās 22. panta 1. punktu,

               tā kā:

               (1)Komisijas Regulas (EK) Nr. 889/2008
                  2
                25.l panta 3. punkta b) apakšpunkts ļauj šīs pašas regulas XIIIa pielikuma 7. iedaļā minēto Penaeus ģints garneļu un saldūdens garneļu (Macrobrachium spp.) dabīgo barību tirgus izmēra sasniegšanas posmā papildināt ar piebarojumu. Piebarošanai, jo īpaši ar holesterīnu, ir izšķirīga nozīme šo garneļu agrīnajos attīstības posmos mazuļu novietnēs un inkubatoros. Tāpēc minēto garneļu piebarošana ar holesterīnu jāatļauj arī agrīnajos attīstības posmos.

               (2)Saskaņā ar Regulas (EK) Nr. 889/2008 27. panta 1. punkta f) apakšpunktu minerālvielas (ieskaitot mikroelementus), vitamīnus, aminoskābes un mikrouzturvielas bioloģiskās pārtikas ražošanā drīkst izmantot tikai tik daudz, lai attiecībā uz pārtikas produktiem, kuros tās ir pievienotas, izpildītu juridiskās prasības. Saskaņā ar Eiropas Savienības Tiesas spriedumu lietā C-137/13
                  3
                šo vielu izmantošana bioloģiskās pārtikas ražošanā par juridisku prasību kļūst tikai tad, ja Savienības tiesību aktu noteikumos vai valsts tiesību aktu noteikumos, kas ir saderīgi ar Savienības tiesību aktiem, ir tiešā veidā prasīts, lai attiecīgā viela tiktu pievienota pārtikas produktam, jo citādi to nedrīkstētu laist tirgū.

               (3)Eiropas Parlamenta un Padomes Regula (ES) 2018/848
                  4
                ļaus minerālvielas (ieskaitot mikroelementus), vitamīnus, aminoskābes vai mikrouzturvielas izmantot zīdaiņiem paredzētajos bioloģiskajos ēdināšanas maisījumos un papildu maisījumos un apstrādātā bioloģiski audzētu graudaugu pārtikā un bērnu pārtikā, ja šo vielu lietošana ir atļauta attiecīgajos Savienības tiesību aktos. Lai novērstu atšķirību no pašreizējās interpretācijas par šo vielu lietošanu zīdaiņu un mazu bērnu pārtikā un nodrošinātu konsekvenci ar gaidāmajiem bioloģiskās lauksaimniecības tiesību aktiem, ir lietderīgi atļaut minēto vielu izmantošanu zīdaiņiem un maziem bērniem paredzētas bioloģiskās pārtikas ražošanā.

               (4)Regulas (EK) Nr. 889/2008 42. pantā noteikts, ka ar konkrētiem nosacījumiem un ja nav pieejamas bioloģiski audzētas jaunvistas, līdz 2018. gada 31. decembrim bioloģiskajā ganāmpulka vienībā drīkst iekļaut olu ražošanai paredzētas nebioloģiski audzētas jaunvistas, kas nav vecākas par 18 nedēļām.

               (5)Olu ražošanai paredzētu jaunvistu bioloģiskā audzēšana Savienības tirgū nav kvalitatīvā un kvantitatīvā ziņā pietiekama putnkopju vajadzību nodrošināšanai. Lai atvēlētu vairāk laika olu ražošanai paredzētu jaunvistu bioloģiskās audzēšanas izvēršanai un izveidotu sīki izstrādātus noteikumus par jaunvistu bioloģisko audzēšanu, to ražošanas izņēmuma noteikumu piemērošanas termiņš, kuri ļauj izmantot olu ražošanai paredzētas nebioloģiski audzētas jaunvistas, kas nav vecākas par 18 nedēļām, būtu jāpagarina līdz 2020. gada 31. decembrim.

               (6)Regulas (EK) Nr. 889/2008 43. pants paredz, ka maksimālais procentuālais daudzums barības, kas satur nebioloģiski ražotas olbaltumvielas jeb proteīnus un ko 2018. kalendārajā gadā 12 mēnešu laikposmā atļauts izbarot cūkām un mājputniem, ir 5 %.

               (7)Bioloģisko olbaltumvielu piedāvājums Savienības tirgū ir kvalitatīvā un kvantitatīvā ziņā nepietiekams, lai apmierinātu bioloģiskajās saimniecībās audzētu cūku un mājputnu ēdināšanas vajadzības. Bioloģisko proteīnaugu ražošanas apjoms joprojām nespēj apmierināt pieprasījumu. Tāpēc iespēju izmantot ierobežotu procentuālo daudzumu barības, kas satur nebioloģiski ražotas olbaltumvielas, attiecībā uz cūkām un mājputniem ir lietderīgi pagarināt līdz 2020. gada 31. decembrim.

               (8)Regulas (EK) Nr. 834/2007 30. panta 2. punktā paredzēts, ka informācija par neatbilstībām vai pārkāpumiem, kas ietekmē produkta bioloģisko statusu, ir jāpaziņo. Pieredze rāda, ka jāuzlabo pašreizējie informācijas paziņošanas rīki gadījumā, ja neatbilstības vai pārkāpumus dalībvalsts konstatē attiecībā uz produktu, kurš ir no šīs pašas dalībvalsts. Lai veicinātu šādas paziņošanas efektivitāti un lietderīgumu, tai būtu jānotiek, izmantojot Regulas (EK) Nr. 889/2008 94. panta 1. punktā minēto sistēmu.

               (9)Saskaņā ar Regulas (EK) Nr. 834/2007 16. panta 3. punkta procedūru vairākas dalībvalstis ir iesniegušas pārējām dalībvalstīm un Komisijai dokumentāciju par konkrētām vielām, lai par tām saņemtu attiecīgu atļauju un iekļautu tās Regulas (EK) Nr. 889/2008 I, II un VIIIa pielikumā. Minēto dokumentāciju ir izskatījusi ekspertu grupa tehnisku padomu sniegšanai par bioloģisko ražošanu (EGTOP) un Komisija.

               (10)EGTOP savos ieteikumos par mēslošanas līdzekļiem
                  5
                cita starpā secinājusi, ka vielas “rūpnieciskie kaļķi, kas iegūti no [cukurniedru] cukura ražošanas” un “ksilīts” atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 I pielikumā.

               (11)EGTOP savos ieteikumos par augu aizsardzības līdzekļiem
                  6
                cita starpā secinājusi, ka vielas “Allium sativum (ķiploku ekstrakts)”, “COS-OGA”, “Salix spp. Cortex (vītola mizas ekstrakts)” un “nātrija hidrogēnkarbonāts” atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 II pielikumā.

               (12)EGTOP savos ieteikumos par produktiem un vielām, ko vīna nozares
                  7
                bioloģiskajos produktos izmanto vai pievieno dažos ražošanas procesa posmos un noteikta veida apstrādē saskaņā ar Komisijas Regulas (EK) Nr. 606/2009
                  8
                IA pielikumu, cita starpā secinājusi, ka vielas “kartupeļu proteīni”, “rauga proteīnu ekstrakti” un “no Aspergillus niger iegūts hitozāns”, kas paredzētas dzidrināšanai (Regulas (EK) Nr. 606/2009 IA pielikuma 10. punkts), viela “inaktivēts raugs, rauga un rauga šūnapvalku autolizāti”, kas paredzēta pievienošanai (minētā pielikuma 15. punkts), un vielas “rauga mannoproteīni” un “no Aspergillus niger iegūts hitozāns”, kas paredzētas izmantošanai (minētā pielikuma 6., 35. un 44. punkts), atbilst bioloģiskās ražošanas mērķiem un principiem. Tāpēc šīs vielas būtu jāiekļauj Regulas (EK) Nr. 889/2008 VIIIa pielikumā.

               (13)EGTOP savos ieteikumos par tīrīšanas un dezinfekcijas līdzekļiem
                  9
                cita starpā secinājusi, ka bioloģiskajā biškopībā vajadzētu atļaut izmantot arī nātrija hidroksīdu.

               (14)Tāpēc Regula (EK) Nr. 889/2008 būtu attiecīgi jāgroza.

               (15)Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

               IR PIEŅĒMUSI ŠO REGULU.

               1. pants

               Regulu (EK) Nr. 889/2008 groza šādi:

               1) regulas 25. panta 1. punktu aizstāj ar šādu:

               “1. Rāmju, stropu un kāru tīrīšanai un dezinficēšanai drīkst lietot nātrija hidroksīdu.

               Rāmju, stropu un kāru aizsargāšanai, jo īpaši pret kaitēkļiem, atļauts izmantot tikai rodenticīdus (tikai slazdos) un piemērotus līdzekļus, kas norādīti II pielikumā.”;

               2) regulas 25.l panta 3. punkta b) apakšpunktu aizstāj ar šādu:

               “b) XIIIa pielikuma 7. iedaļā minēto Penaeus ģints garneļu un saldūdens garneļu (Macrobrachium spp.) garneļu barības deva drīkst saturēt ne vairāk kā 25 % zivju miltu un 10 % zivju eļļas, kas iegūta ilgtspējīgā zivsaimniecībā. Lai vajadzīgajā mērā apmierinātu šo garneļu uztura vajadzības, par piebarojumu drīkst izmantot bioloģiski ražotu holesterīnu. Ja bioloģiski ražots holesterīns nav pieejams, drīkst izmantot no vilnas, gliemjiem un vēžveidīgajiem vai citiem avotiem iegūtu nebioloģisko holesterīnu. Iespēja piebarot ar holesterīnu attiecas gan uz tirgus izmēra sasniegšanas posmu, gan uz agrīnajiem attīstības posmiem mazuļu novietnēs un inkubatoros.”;

               3) regulas 27. panta 1. punkta f) apakšpunktu aizstāj ar šādu:

               “f) minerālvielas (arī mikroelementi), vitamīni, aminoskābes un mikrouzturvielas ar noteikumu, ka:

               i) to izmantošana parastam patēriņam paredzētā pārtikā ir “tieša juridiska prasība”, proti, tā ir tieši prasīta Savienības tiesību aktu noteikumos vai valsts tiesību aktu noteikumos, kas ir saderīgi ar Savienības tiesību aktiem, un rezultātā attiecīgo pārtiku vispār nedrīkst laist tirgū kā parasta patēriņa pārtiku, ja minētās minerālvielas, vitamīni, aminoskābes vai mikrouzturvielas tai nav pievienotas, vai

               ii) attiecībā uz pārtiku, kas tirgū laista kā tāda, kurai ir konkrētas raksturīgas iezīmes vai ietekme saistībā ar veselību vai uzturu vai saistībā ar konkrētu patērētāju grupu vajadzībām:

               – produktos, kas minēti Eiropas Parlamenta un Padomes Regulas (ES) Nr. 609/2013* 1. panta 1. punkta a) un b) apakšpunktā, – izmantošana ir atļauta ar minēto regulu un ar aktiem, kas attiecībā uz minētajiem produktiem pieņemti uz minētās regulas 11. panta 1. punkta pamata,

               – produktos, ko regulē ar Komisijas Direktīvu 2006/125/EK**, – izmantošana ir atļauta ar minēto direktīvu, vai

               – produktos, ko regulē ar Komisijas Direktīvu 2006/141/EK***, – izmantošana ir atļauta ar minēto direktīvu.

               * Eiropas Parlamenta un Padomes 2013. gada 12. jūnija Regula (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

               ** Komisijas 2006. gada 5. decembra Direktīva 2006/125/EK par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.).

               *** Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (OV L 401, 30.12.2006., 1. lpp.). ”;

               4) regulas 42. panta b) punktā “2018. gada 31. decembri” aizstāj ar “2020. gada 31. decembri” (attiecīgajā locījumā);

               5) regulas 43. panta otro daļu aizstāj ar šādu:

               “Maksimālais procentuālais daudzums barības, kas satur nebioloģiski ražotas olbaltumvielas un ko 2018., 2019. un 2020. kalendārajā gadā 12 mēnešu laikposmā atļauts izbarot minētajām sugām, ir 5 %.”;

               6) regulas 92.a pantā iekļauj šādu 1.a punktu:

               “1.a Ja dalībvalsts konstatē neatbilstības vai pārkāpumus, kas saistīti ar šīs regulas piemērošanu attiecībā uz produktu, kurš ir no šīs pašas dalībvalsts un uz kura ir norādes, kas minētas Regulas (EK) Nr. 834/2007 IV sadaļā un šīs regulas III sadaļā vai XI pielikumā, un ja šādas neatbilstības vai pārkāpumi ietekmē vienu vai vairākas citas dalībvalstis, tā, izmantojot šīs regulas 94. panta 1. punktā minēto sistēmu, nekavējoties informē attiecīgo dalībvalsti vai dalībvalstis, pārējās dalībvalstis un Komisiju.”;

               7) regulas I pielikumu aizstāj ar šīs regulas I pielikuma tekstu;

               8) regulas II pielikumu aizstāj ar šīs regulas II pielikuma tekstu;

               9) regulas VIIIa pielikumu aizstāj ar šīs regulas III pielikuma tekstu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 22.10.2018

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 189, 20.7.2007., 1. lpp.

                     (2)

                        Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

                     (3)

                        Tiesas 2015. gada 5. novembra spriedums, C-137/13, ECLI:EU:C:2014:2335.

                     (4)

                        Eiropas Parlamenta un Padomes 2018. gada 30. maija Regula (ES) 2018/848 par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).

                     (5)

                        Galīgais ziņojums par mēslošanas līdzekļiem (II)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (6)

                        Galīgais ziņojums par augu aizsardzību (III)
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (7)

                        Galīgais ziņojums par vīnu
                  https://ec.europa.eu/agriculture/organic/eu-policy/expert-advice/documents/final-reports_en
                  .

                     (8)

                        Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).

                     (9)

                        Galīgais ziņojums par tīrīšanu un dezinfekciju
                  https://ec.europa.eu/agriculture/organic/sites/orgfarming/files/docs/body/final_report_egtop_on_cleaning_disinfection_en.pdf
                  .

    ---documentbreak---

               LV

               I PIELIKUMS

               “I PIELIKUMS

               Mēslošanas līdzekļi, augsnes ielabotāji un barības vielas, kas minētas 3. panta 1. punktā un 6.d panta 2. punktā

               Piezīmes:

               A: atļauti saskaņā ar Regulu (EEK) Nr. 2092/91 un pārnesti ar Regulas (EK) Nr. 834/2007 16. panta 3. punkta c) apakšpunktu.

               B: atļauti saskaņā ar Regulu (EK) Nr. 834/2007.

                        Atļauja

                        Nosaukums

                        Salikti mēslošanas līdzekļi vai līdzekļi, kas satur tikai turpmāk uzskaitītās sastāvdaļas

                        Apraksts, prasības attiecībā uz sastāvu, lietošanas nosacījumi

                        A

                        Pakaišu kūtsmēsli

                        Sastāv no dzīvnieku ekskrementiem un augu izcelsmes materiāliem (pakaišiem).

                        Industrializētas lauksaimniecības izcelsme ir aizliegta.

                        A

                        Kaltēti pakaišu kūtsmēsli un dehidrēti mājputnu mēsli

                        Industrializētas lauksaimniecības izcelsme ir aizliegta.

                        A

                        Kompostēti dzīvnieku ekskrementi, tostarp mājputnu kūtsmēsli un kompostēti pakaišu kūtsmēsli

                        Industrializētas lauksaimniecības izcelsme ir aizliegta.

                        A

                        Šķidri dzīvnieku ekskrementi

                        Izmanto pēc kontrolētas fermentācijas un/vai pienācīgas atšķaidīšanas.

                        Industrializētas lauksaimniecības izcelsme ir aizliegta.

                        B

                        Kompostēts vai fermentēts sadzīves atkritumu maisījums

                        Mēslošanas līdzeklis, ko iegūst no sadzīves atkritumiem, kuri ir sadalīti izcelsmes vietā, un kas bijis pakļauts kompostēšanai vai anaerobiskai rūgšanai biogāzes ražošanas nolūkā.

                        Tikai augu valsts un dzīvnieku valsts sadzīves atkritumi.

                        Tikai tad, ja iegūti slēgtā un uzraudzītā savākšanas sistēmā, ko pieņēmusi dalībvalsts.

                        Maksimālā koncentrācija sausnā mg/kg:

                        kadmijs: 0,7; varš: 70; niķelis: 25; svins: 45; cinks: 200; dzīvsudrabs:

                        0,4; hroms (kopā): 70; hroms (VI): nav konstatējams.

                        A

                        Kūdra

                        Izmanto tikai dārzkopībā (dārzeņkopība, puķkopība, kokaudzēšana, stādaudzētavas).

                        A

                        Sēņu audzēšanas atkritumi

                        Substrāta sākotnējā sastāvā jābūt tikai šajā pielikumā minētiem mēslošanas līdzekļiem.

                        A

                        Tārpu un kukaiņu ekskrementi (vermikomposts)

                        A

                        Gvano

                        A

                        Augu valsts izcelsmes komposts vai fermentēts augu materiāls

                        Iegūst no augu materiālu maisījumiem, kuri bijuši pakļauti kompostēšanai vai anaerobiskai rūgšanai biogāzes ražošanas nolūkā.

                        B

                        Biogāzes digestāts, kas satur dzīvnieku izcelsmes blakusproduktus, kuri ir pārstrādāti kopā ar augu vai dzīvnieku izcelsmes materiālu, kā uzskaitīts šajā pielikumā

                        Trešās kategorijas dzīvnieku izcelsmes blakusprodukti (tostarp savvaļas dzīvnieku blakusprodukti) un otrās kategorijas gremošanas trakta saturs (otrā un trešā kategorija,

                        kā definēts Eiropas Parlamenta un Padomes Regulā (EK) Nr. 1069/2009)
                           1
                        , nedrīkst būt ar industrializētas lauksaimniecības izcelsmi.

                        Procesiem jābūt saskaņā ar Komisijas Regulu (ES) Nr. 142/2011
                           2
                        .

                        Nedrīkst lietot uz kultūraugu ēdamajām daļām.

                        B

                        Dzīvnieku izcelsmes produkti vai blakusprodukti:

                        asins milti

                        nagu milti

                        ragu milti

                        kaulu milti vai kaulu milti bez želatīna

                        zivju milti

                        gaļas milti

                        spalvu, dzīvnieku matu un atgriezumu milti

                        vilna

                        zvērādas (1)

                        dzīvnieku mati

                        piena produkti

                        hidrolizēti proteīni (2)

                        (1)Maksimālā hroma (IV) koncentrācija sausnā mg/kg: nav konstatējams.

                        (2)Nedrīkst lietot uz kultūraugu ēdamajām daļām.

                        A

                        Augu izcelsmes līdzekļi un blakusprodukti mēslojumam

                        Piemēram, eļļas sēklu raušu milti, kakao sēnalas, diedzēti miežu asni.

                        B

                        Hidrolizēti augu izcelsmes proteīni

                        A

                        Jūras aļģes un jūras aļģu produkti

                        Tiktāl, ciktāl tie iegūti:

                        (I)fizikālos procesos, tostarp dehidrējot, sasaldējot un samaļot;

                        (II)ekstrakcijā ar ūdeni vai skābes ūdeni un/vai sārmainā šķīdumā;

                        (III)fermentācijā.

                        A

                        Zāģskaidas un kokskaidas

                        Pēc nozāģēšanas koksne nav ķīmiski apstrādāta.

                        A

                        Kompostēta koku miza

                        Pēc nozāģēšanas koksne nav ķīmiski apstrādāta.

                        A

                        Koku pelni

                        No koksnes, kas pēc nozāģēšanas nav ķīmiski apstrādāta.

                        A

                        Fosforītmilti

                        Līdzeklis, kas aprakstīts Eiropas Parlamenta un Padomes Regulas (EK) Nr. 2003/2003
                           3
                         I pielikuma A.2. daļas 7. punktā attiecībā uz mākslīgajiem mēsliem.

                        Kadmija saturs mazāks par vai vienāds ar 90 mg/kg no P205.

                        A

                        Alumīnija kalcija fosfāts

                        Līdzeklis, kas aprakstīts Regulas (EK) Nr. 2003/2003 I pielikuma A.2. daļas 6. punktā.

                        Kadmija saturs mazāks par vai vienāds ar 90 mg/kg no P205.

                        Izmanto tikai bāziskā augsnē (pH > 7,5).

                        A

                        Izdedži

                        Līdzekļi, kas aprakstīti Regulas (EK) Nr. 2003/2003 I pielikuma A.2. daļas 1. punktā.

                        A

                        Neapstrādāts kālija sāls vai kainīts

                        Līdzekļi, kas aprakstīti Regulas (EK) Nr. 2003/2003 I pielikuma A.3. daļas 1. punktā.

                        A

                        Kālija sulfāts, kas, iespējams, satur magnija sāli

                        Iegūst no neapstrādāta kālija sāls fizikālā ekstrakcijas procesā un, iespējams, satur arī magnija sāļus.

                        A

                        Destilācijas notekūdeņi

                        Izņemot amonija destilācijas notekūdeņu ekstraktu.

                        A

                        Kalcija karbonāts

                        (krīts, merģelis, smalcināts kaļķakmens, breton ameliorant, (merģelis), fosfātkrīts)

                        Tikai dabiskas izcelsmes.

                        A

                        Magnija un kalcija karbonāts

                        Tikai dabiskas izcelsmes.

                        Piemēram, magnija krīts, smalcināts magnijs, kaļķakmens.

                        A

                        Magnija sulfāts (kizerīts)

                        Tikai dabiskas izcelsmes.

                        A

                        Kalcija hlorīda šķīdums

                        Ābeļu lapu apstrāde, ja konstatē kalcija trūkumu.

                        A

                        Kalcija sulfāts (ģipsis)

                        Līdzeklis, kas aprakstīts Regulas (EK) Nr. 2003/2003 I pielikuma D daļas 1. punktā.

                        Tikai dabiskas izcelsmes.

                        A, B

                        Rūpnieciskie kaļķi, kas iegūti no cukura ražošanas

                        Cukurbiešu un cukurniedru cukura ražošanas blakusprodukts.

                        A

                        Rūpnieciskie kaļķi, kas iegūti, ražojot sāli ar vakuuma metodi

                        Blakusprodukts, kas iegūts, ar vakuuma metodi ražojot sāli no kalnu rajonos atrodamā sālsūdens.

                        A

                        Elementārais sērs

                        Līdzeklis, kas aprakstīts Regulas (EK) Nr. 2003/2003 I pielikuma D.3. daļā.

                        A

                        Mikroelementi

                        Neorganiskie mikroelementi, kas iekļauti Regulas (EK) Nr. 2003/2003 I pielikuma E daļā.

                        A

                        Nātrija hlorīds

                        Tikai raktuvju sāls.

                        A

                        Akmens milti un māli

                        B

                        Leonardīts (neapstrādāta organiska nogula, kuras saturā ir daudz humīnskābju)

                        Tikai tad, ja iegūts kā kalnrūpniecības blakusprodukts.

                        B

                        Ksilīts

                        Tikai tad, ja iegūts kā kalnrūpniecības (piemēram, brūnogļu ieguves) blakusprodukts.

                        B

                        Hitīns (no vēžveidīgo čaulas iegūts polisaharīds)

                        Tikai tad, ja iegūts ilgtspējīgās zvejniecībās, kā definēts Padomes Regulā (EK) Nr. 2371/2002
                           4
                        , vai bioloģiskā akvakultūrā.

                        B

                        Nogulas, kurām ir augsts organisko vielu saturs un kuras veidojas saldūdenstilpēs skābekļa deficīta apstākļos

                        (piemēram, sapropelis)

                        Tikai organiskas nogulas, kas ir saldūdens tilpju apsaimniekošanas blakusprodukti vai ir iegūti no bijušajām saldūdens zonām.

                        Attiecīgā gadījumā iegūšana būtu jāveic tā, lai minimāli ietekmētu ūdenssistēmu.

                        Tikai nogulas, kas radušās no avotiem, kuri ir brīvi no pesticīdu, noturīgu organisko piesārņotāju un benzīnam līdzīgu vielu kontaminācijas.

                        Maksimālā koncentrācija sausnā mg/kg:

                        kadmijs: 0,7; varš: 70; niķelis: 25; svins: 45; cinks: 200; dzīvsudrabs: 0,4; hroms (kopā): 70; hroms (VI): nav konstatējams.

               ”

               II PIELIKUMS

               “II PIELIKUMS

               Pesticīdi. Augu aizsardzības līdzekļi, kas minēti 5. panta 1. punktā

               Visām šajā pielikumā uzskaitītajām vielām jāatbilst vismaz lietošanas nosacījumiem, kā norādīts Īstenošanas regulas (ES) Nr. 540/2011
                  5
                pielikumā.Katras tabulas otrajā slejā ir norādi stingrāki lietošanas nosacījumi attiecībā uz bioloģisko ražošanu.

               1.
                     Augu vai dzīvnieku izcelsmes vielas

                        Nosaukums

                        Apraksts, prasības attiecībā uz sastāvu, lietošanas nosacījumi

                        Allium sativum (ķiploku ekstrakts)

                        Azadiraktīns, kas ekstrahēts no Azadirachta indica (Indijas azadirakta)

                        Pamatvielas (to vidū lecitīni, saharoze, fruktoze, etiķis, sūkalas, hitozāna hidrohlorīds
                           6
                         un Equisetum arvense u. c.)

                        Tikai Regulas (EK) Nr. 1107/2009
                           7
                         23. pantā definētās pamatvielas, uz kurām attiecas Regulas (EK) Nr. 178/2002 2. pantā noteiktā “pārtikas produkta” definīcija un kurām ir augu vai dzīvnieku izcelsme.

                        Vielas nedrīkst lietot par herbicīdiem, bet tikai kaitīgo organismu un slimību apkarošanai.

                        Bišu vasks

                        Lieto tikai par potvasku / koksni aizsargājošu vielu.

                        COS-OGA

                        Hidrolizēti proteīni, izņemot želatīnu

                        Laminarīns

                        Jūras aļģes vai nu audzē bioloģiski saskaņā ar 6.d pantu, vai iegūst ilgtspējīgi saskaņā ar 6.c pantu.

                        Feromoni

                        Tikai slazdos un sadalītājos.

                        Augu eļļas

                        Atļauti visi lietojuma veidi, bet nelieto par herbicīdiem.

                        Piretrīni, kas ekstrahēti no Chrysanthemum cinerariaefolium

                        Piretroīdi (tikai deltametrīns vai lambdacihalotrīns)

                        Tikai slazdos ar īpašiem atraktantiem; tikai pret Batrocera oleae un Ceratitis capitata Wied.

                        Kvasija, kas ekstrahēta no Quassia amara

                        Lieto tikai par insekticīdu, repelentu.

                        Dzīvnieku vai augu izcelsmes repelenti (pēc smaržas) / aitu tauki

                        Tikai uz neēdamām kultūraugu daļām un tur, kur kultūraugu materiālu neuzņem aitas vai kazas.

                        Salix spp. Cortex (vītola mizas ekstrakts)

               2.
                     Mikroorganismi vai vielas, ko radījuši mikroorganismi

                        Nosaukums

                        Apraksts, prasības attiecībā uz sastāvu, lietošanas nosacījumi

                        Mikroorganismi

                        Nav ar ĢMO izcelsmi.

                        Spinozads

               3.
                     Vielas, kas nav 1. un 2. iedaļā minētās vielas

                        Nosaukums

                        Apraksts, prasības attiecībā uz sastāvu, lietošanas nosacījumi vai lietošanas ierobežojumi

                        Alumīnija silikāts (kaolīns)

                        Kalcija hidroksīds

                        Ja lieto par fungicīdu: tikai augļu kokiem, tai skaitā stādaudzētavās, Nectria galligena apkarošanai.

                        Oglekļa dioksīds

                        Vara savienojumi šādā formā: vara hidroksīds, vara oksihlorīds, vara oksīds, bordo šķidrums un tribāziska vara sulfāts

                        Līdz 6 kg vara uz hektāru gadā.

                        Daudzgadīgiem augiem dalībvalstis, atkāpjoties no pirmās daļas, drīkst paredzēt, ka attiecīgajā gadā 6 kg svara ierobežojumu pārsniegt drīkst tad, ja faktiski izmantotie vidējie daudzumi piecu gadu laikposmā, kas aptver attiecīgo gadu un iepriekšējos četrus gadus, nepārsniedz 6 kg.

                        Diamonija fosfāts

                        Tikai slazdos par atraktantu.

                        Etilēns

                        Atļauts izmantot tikai slēgtās telpās par augu augšanas regulētāju. Atļaujas izdodamas tikai profesionāliem lietotājiem.

                        Taukskābes

                        Atļauti visi lietojuma veidi, bet nelieto par herbicīdiem.

                        Dzelzs fosfāts (dzelzs (III) ortofosfāts)

                        Preparāti, ko izklāj starp kultūraugiem.

                        Diatomīts (diatomīta zeme)

                        Sērkaļķis (kalcija polisulfīds)

                        Parafīneļļa

                        Kālija un nātrija hidrogēnkarbonāts (jeb kālija / nātrija bikarbonāts)

                        Kvarca smiltis

                        Sērs

               ”

               III PIELIKUMS

               “VIIIa PIELIKUMS

               Produkti un vielas, ko atļauts izmantot vai pievienot vīna nozares bioloģiskajiem produktiem, kuri minēti 29.c pantā

                        Apstrādes veids saskaņā ar Regulas (EK) Nr. 606/2009 IA pielikumu

                        Produktu vai vielu nosaukums

                        Īpaši nosacījumi, ierobežojumi, ievērojot ierobežojumus un nosacījumus, kas paredzēti Regulā (EK) Nr. 1234/2007 un Regulā (EK) Nr. 606/2009

                        1. punkts. Izmantošana aerācijai vai piesātināšanai ar skābekli

                        —Gaiss

                        —Gāzveida skābeklis

                        3. punkts. Izgulsnēšana ar centrifūgu un filtrēšana

                        —Perlīts

                        —Celuloze

                        —Diatomīta zeme

                        Izmanto tikai kā inertu filtrēšanas aģentu.

                        4. punkts. Izmantošana inertas atmosfēras radīšanai un produkta apstrādei, vienlaikus pasargājot to no gaisa

                        —Slāpeklis

                        —Oglekļa dioksīds

                        —Argons

                        5., 15. un 21. punkts. Izmantošana

                        —  Raugi (1)

                        6. punkts. Izmantošana

                        —Diamonija fosfāts

                        —Tiamīna hidrohlorīds

                        —Inaktivēts raugs, rauga un rauga šūnapvalku autolizāti

                        7. punkts. Izmantošana

                        —Sēra dioksīds

                        —Kālija bisulfīts vai kālija metabisulfīts

                        (a)Maksimālais sēra dioksīda saturs nedrīkst pārsniegt 100 miligramus litrā sarkanvīniem, kuri minēti Regulas (EK) Nr. 606/2009 IB pielikuma A daļas 1. punkta a) apakšpunktā un kuros atlieku cukuru saturs ir mazāks nekā 2 grami litrā.

                        (b)Maksimālais sēra dioksīda saturs nedrīkst pārsniegt 150 miligramus litrā baltajiem vīniem un sārtvīniem, kuri minēti Regulas (EK) Nr. 606/2009 IB pielikuma A daļas 1. punkta b) apakšpunktā un kuros atlieku cukuru saturs ir mazāks nekā 2 grami litrā.

                        (c)Visu pārējo kategoriju vīniem maksimālais sēra dioksīda saturs, ko piemēro saskaņā ar Regulas (EK) Nr. 606/2009 IB pielikumu, 2010. gada 1. augustā samazināts par 30 miligramiem litrā.

                        9. punkts. Izmantošana

                        —  Apstrāde ar kokogli, ko izmanto vīndarībā

                        10. punkts. Dzidrināšana

                        —Pārtikas želatīns (2)

                        —Augu izcelsmes proteīni, kuri iegūti no labības vai zirņiem (2)

                        —Zivju līme (2)

                        —Olu baltuma albumīns (2)

                        —Tanīni (2)

                        —Kartupeļu proteīni (2)

                        —Rauga proteīnu ekstrakti (2)

                        —Kazeīns

                        —No Aspergillus niger iegūts hitozāns

                        —Kālija kazeināts

                        —Silīcija dioksīds

                        —Bentonīts

                        —Pektolītiskie enzīmi

                        12. punkts. Izmantošana paskābināšanas nolūkā

                        —Pienskābe

                        —L(+) vīnskābe

                        13. punkts. Izmantošana atskābināšanas nolūkā

                        —L(+) vīnskābe

                        —Kalcija karbonāts

                        —Neitrāls kālija tartrāts

                        —Kālija bikarbonāts

                        14. punkts. Pievienošana

                        —Alepo priedes sveķi

                        17. punkts. Izmantošana

                        — Pienskābes baktērijas

                        19. punkts. Pievienošana

                        — L-askorbīnskābe

                        22. punkts. Izmantošana barbotēšanai

                        — Slāpeklis

                        23. punkts. Pievienošana

                        — Oglekļa dioksīds

                        24. punkts. Pievienošana vīna stabilizācijas nolūkos

                        — Citronskābe

                        25. punkts. Pievienošana

                        — Tanīni (2)

                        27. punkts. Pievienošana

                        — Meta-vīnskābe

                        28. punkts. Izmantošana

                        — Akāciju sveķi (2) (gumiarābiks)

                        30. punkts. Izmantošana

                        — Kālija bitartrāts

                        31. punkts. Izmantošana

                        — Vara citrāts

                        31. punkts. Izmantošana

                        — Vara sulfāts

                        35. punkts. Izmantošana

                        — Rauga mannoproteīni

                        38. punkts. Izmantošana

                        — Ozolkoksnes gabali

                        39. punkts. Izmantošana

                        — Kālija algināts

                        44. punkts. Izmantošana

                        — No Aspergillus niger iegūts hitozāns

                        51. punkts. Izmantošana

                        — Inaktivēts raugs

                        Apstrādes veids saskaņā ar Regulas (EK) Nr. 606/2009 III pielikuma A daļas 2. punkta b) apakšpunktu

                        — Kalcija sulfāts

                        Tikai “vino generoso” vai “vino generoso de licor”

               (1) Raugu celmi, ja iespējams, iegūti no bioloģiskajām izejvielām. (2) Ja iespējams, no bioloģiskajām izejvielām iegūtie.

               ”

                     (1)

                        Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.).

                     (2)

                        Komisijas 2011. gada 25. februāra Regula (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).

                     (3)

                        OV L 304, 21.11.2003., 1. lpp.

                     (4)

                        Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (OV L 358, 31.12.2002., 59. lpp.).

                     (5)

                        Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

                     (6)

                        Iegūts ilgtspējīgās zvejniecībās vai bioloģiskajā akvakultūrā.

                     (7)

                        Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū (OV L 309, 24.11.2009., 1. lpp.).